google/wiki40b huggingface dataset:
Σεφιρότ

Δέκα Σεφιρότ

Η αρχική αναφορά στα Σεφιρότ βρίσκεται στο αρχαίο Καββαλιστικό κείμενο του Σέφερ Yetzirah, το Βιβλίο του Σχηματισμού, που αποδίδεται στον πρώτο Εβραίο Πατριάρχη, τον Αβραάμ. Περαιτέρω αναφορές στα Σεφιρότ εμφανίζονται στη μεσαιωνική Καμπάλα και το κείμενο του Zohar, το οποίο είναι ένα από τα βασικά κείμενα της Καμπάλα.
Αργότερα η Εβραϊκή λογοτεχνία,απέδωσε τα δέκα Σεφιρότ ως δέκα εκδηλώσεις του Θεού, τις δέκα δυνάμεις ή ικανότητες της ψυχής ή τις δέκα διαρθρωτικές δυνάμεις της φύσης.
Το Keter (το Υπερσυνειδητό Στέμμα) είναι το πρώτο sefirah. Είναι η υπερσυνείδητη ενδιάμεσος μεταξύ Θεού και του άλλου, συνειδητού Σεφιρότ. Τρία διαφορετικά επίπεδα, ή "κεφάλια" εντοπίζονται εντός του Keter. Σε ορισμένες περιπτώσεις, το υψηλότερο επίπεδο Keter ονομάζεται "Το άγνωστο κεφάλι", Το δεύτερο επίπεδο είναι "ο επικεφαλής της ανυπαρξίας" (reisha δ'ayin) και το τρίτο επίπεδο είναι "το μακρύ κεφάλι" (reisha δ'arich). Αυτά τα τρία κεφάλια αντιστοιχούν στα επίπεδα της υπερσυνείδησης, την πίστη, την ευχαρίστηση και την ψυχή.
Παύλος Τσακιρίδης

Βιογραφικά στοιχεία

Ήταν γιος του Χαράλαμπου Τσακιρίδη.
Εξελέγη για πρώτη φορά βουλευτής Κοζάνης στις εκλογές του 1954 με την υποστήριξη του Ελληνικού Συναγερμού . Μετά την αποχώρηση του Σπυρίδωνα Μαρκεζίνη από τον Ε.Σ. προσχώρησε στο Κόμμα των Προοδευτικών, από το οποίο αποχώρησε δηλώνοντας ότι διαφωνούσε με την διαφαινόμενη προσέγγιση με την ΕΔΑ και προσχωρώντας παράλληλα στην νεοϊδρυθείσα ΕΡΕ. Επανεξελέγη βουλευτής Κοζάνης με την ΕΡΕ στις εκλογές του 1956, 1958, 1961, 1963 και 1964. Στις εκλογές του 1974 εξελέγη βουλευτής Κοζάνης με την Νέα Δημοκρατία.
Δαβίδ του Μίλφορντ Χέιβεν

Βιογραφία

Ο Δαβίδ-Μιχαήλ ήταν ο μόνος γιος του Γεωργίου 2ου μαρκησίου του Μίλφορντ Χέιβεν και της Ναντέτζντας των Χόλσταϊν-Γκόττορπ, κόρης του Μιχαήλ μεγάλου δούκα της Ρωσίας (εγγονού του Νικολάου Α΄). Ήταν απόγονος του Αλεξάνδρου Πούσκιν, του μεγάλου Ρώσου ποιητή.
Μεγάλωσε στο σπίτι των γονέων του στο Χόλυπορτ του Μπέρκσαϊρ και πήγε στο Ναυτικό κολέγιο του Ντάρτμουθ μαζί με τον εξάδελφό του Φίλιππο Γκλύξμπουργκ πρίγκιπα της Ελλάδας. Έγινε κουμπάρος στο γάμο του Φιλίππου με την Ελισάβετ Β΄ της Βρετανίας.

Κατά τον Β΄ Παγκόσμιο Πόλεμο υπηρέτησε στο Ναυτικό και με το καταδρομικό Κανταχάρ διαπέρασε ένα ναρκοπέδιο για να σώσει το πλοίο Νέπτιουν. Για την επιτυχία του ορίστηκε αξιωματικός του Τάγματος της Βρετανικής Αυτοκρατορίας. Για τις επιχειρήσεις συνοδείας της Μάλτας, έλαβε το σταυρό Διακεκριμένης Υπηρεσίας. Το 1948 αποσύρθηκε από το Ναυτικό και έγινε μέλος της λέσχης Κάσταγουεϋ'ς των απόστρατων αξιωματικών του Ναυτικού.
Έπαιξε σημαντικό ρόλο στην κοινωνία του Λονδίνου της δεκαετίας του 1950, όπου αριστοκράτες, μαζί με άτομα που ζητούσαν να ανέλθουν κοινωνικά, ζούσαν επιδεικτικά και ηδονιστικά. Αυτό οδήγησε σε σκάνδαλο και ο Τζων Προφούμο, γραμματέας του Υπουργείου Πολέμου, παραιτήθηκε το 1963.
Απεβίωσε το 1970 σε ηλικία 50 ετών στο Λονδίνο. Η στάχτες του εναποτέθηκαν στο παρεκκλήσιο των Μπάττενπεργκ, στον Αγ. Μιχαήλ του Γουίπινχαμ, στη νήσο Γουάιτ.
2127 Τάνια

Φυσικά χαρακτηριστικά

Η μέση διάμετρος της Τάνια εκτιμάται σε 39,28 χιλιόμετρα, ενώ το γεωμετρικό άλβεδό της είναι 0,0601.
Σπήλαιο Καλαμάκια

Τα σπήλαια στα Καλαμάκια είναι μια σειρά σπηλαίων στην ανατολική ακτή της Μάνης, κοντά στην Αρεόπολη, στον νομό Λακωνίας της Πελοποννήσου. Οι ανασκαφές που πραγματοποιήθηκαν στο σπήλαιο ανέδειξαν την παρουσία Νεάντερταλ στην περιοχή κατά την περίοδο 100 με 40 χιλιάδες χρόνια πριν από σήμερα. Αποτελούν τα πρώτα κατάλοιπα Νεάντερταλ που ταυτοποιήθηκαν στον ελληνικό χώρο.
Τα σπήλαια βρίσκονται 2,5 χιλιόμετρα βορειοδυτικά της Αρεόπολης, σε κρημνώδη περιοχή στις ακτές του κόλπου του Οιτύλου. Η είσοδος του μεγαλύτερου από αυτά, το οποίο είναι και το καλύτερα μελετημένο, βρίσκεται 2,3 μέτρα πάνω από το σημερινό επίπεδο της θάλασσας και έχει διαστάσεις 7 μέτρα πλάτος, 8 μέτρα ύψος και 20 μέτρα βάθος. Στο εσωτερικό της σπηλιάς σώζεται επιχωματώσεις συνολικού ύψους 7 μέτρων, τόσο ανθρωπογενείς όσο και ιζηματογενείς.
Από τις ανασκαφικές εργασίες που πραγματοποιήθηκαν την περίοδο 1993-2006 από την Εφορεία Παλαιοανθρωπολογίας-Σπηλαιολογίας και τη Γαλλική Σχολή Αθηνών ήρθαν στο φως λίθινα εργαλεία του μουστιαίας περιόδου, πλούσια υπολείμματα πανίδας καθώς και ανθρώπινα υπολείμματα. Τα ανθρώπινα υπολείμματα ανήκουν σε τουλάχιστον 8 πρόσωπα και περιλαμβάνουν κυρίως δόντια και τμήματα κρανίων. Τα υπολείμματα των ζώων καλύπτουν μεγάλο αριθμό ζώων, τόσο μεγάλων θηλαστικών, όπως ελάφια, αγριογούρουνα, αγριοκάτσικα και ρινόκερους, καθώς και μικρότερο ζώα, όπως λαγούς, τρωκτικά, ερπετά και πτηνά. Η πανίδα αυτή υποδεικνύει ότι η Μάνη στην τελευταία εποχή των παγετώνων είχε ήπιο κλίμα, χάρις στη νότια θέση της και την παρουσία της θάλασσας.
Δημήτρης Νικολαρεΐζης

Βιογραφία

Καταγόταν από επιφανή οικογένεια της Σάμου. Σπούδασε νομικά στο Πανεπιστήμιο Αθηνών και έπειτα Ιστορία της Τέχνης στην Ιταλία.
Ως συγγραφέας έκανε την πρώτη του εμφάνιση το 1925. Ήταν φίλος του Σεφέρη. Έγραψε πεζογραφήματα, δοκίμια και κριτικές. Το 1963 με το έργο του "Δοκίμια κριτικής" απέσπασε το βραβείο Λ Γουλανδρή από την "Ομάδα των Δώδεκα".
Μετά τη Μάχη της Κρήτης το 1941 ακολούθησε την ελληνική κυβέρνηση στην εξορία. Από τη δεκαετία του ΄40 ως τη δεκαετία του ' 60 ακολούθησε και διπλωματική σταδιοδρομία. Από τις 26 Ιανουαρίου 1960 ως τις 29 Οκτωβρίου 1964 διετέλεσε πρεσβευτής της Ελλάδας στο Βελιγράδι. Εν συνεχεία υπηρέτησε ως πρεσβευτής στο Λονδίνο, ως το 1967.
Απεβίωσε σε ηλικία 73 ετών το 1981.
Στρατιωτικά Συμβούλια των Συριακών Δημοκρατικών Δυνάμεων

Κατά την διάρκεια του 2016, οι Συριακές Δημοκρατικές Δυνάμεις έχουν δημιουργήσει 3 ξεχωριστά στρατιωτικά συμβούλια στην περιοχή Shahba, προκειμένου να διευκολύνουν την οργάνωση και την διεξαγωγή στρατιωτικών επιχειρήσεων στην περιοχή. Από τα τέλη του 2016, τα τρία στρατιωτικά συμβούλια είναι το στρατιωτικό συμβούλιο της Μανμπίτζ, το στρατιωτικό συμβούλιο της Αλ Μπαμπ, και το στρατιωτικό συμβούλιο της Τζαραμπλούς.

Μανμπίτζ

Το στρατιωτικό συμβούλιο της Μανμπίτζ είναι ένας συνασπισμός που δημιουργήθηκε από επτά μονάδες του SDF που ανήκουν στη μονάδα "Στρατος των Επαναστατών" στις 2 Απριλίου 2016 κοντά στο φράγμα Tishrin του Ευφράτη. Το στρατιωτικό συμβούλιο είχε ως στόχο να ανακαταλάβει την πόλη Manbij δυτικά του ποτάμιου από το ISIL και πολλά από τα μέλη του συμβουλίου έιναι μαχητές από τις γύρω περιοχές.

Αλ Μπαμπ

Το Στρατιωτικό Συμβούλιο της Αλ Μπαμπ ιδρύθηκε στις 14 Αυγούστου του 2016 από επτά μικρές παρατάξεις συνδεδεμένες με το SD με στόχο την ανακατάληψη της πόλης al-Bab, δυτικά της Manbij. 
Στις 31 Οκτωβρίου του 2016, ένα τάγμα αποτελούμενο αποκλειστικά από γυναίκες μαχητές ιδρύθηκε εντός " του  Στρατιωτικού Συμβουλείου της al-Bab.

Τζαραμπλούς

Το Στρατιωτικό Συμβούλιο της  Τζαραμπλούς είναι ένας συνασπισμός του SDF στη πειοχή Shaba που απαρτίζεται μαχητές καταγόμενους από την πόλη Jarabulus και τις γύρω περιοχές που έφυγαν όταν το ISIL τις κατέλαβε.
Ο Abdel Sattar al-Jader, αρχικός ηγέτης του Στρατιωτικόυ Συμβούλιου και διοικητής των ταξιαρχιών του Ευφράτη-Jarabulus, δολοφονήθηκε λίγο πριν την τουρκική στρατιωτική επέμβαση στο Συριακό Εμφύλιο Πόλεμο, και το SDF, κατηγορεί την τουρκική στρατιωτική υπηρεσία πληροφοριών για την οργάνωση της δολοφονίας.
Οικονομία της Κύπρου

Νόμισμα

Την 1η Ιανουαρίου 2008 η χώρα εντάχθηκε στην Ευρωζώνη μετά από σειρά διαρθρωτικών αλλαγών. Το εθνικό νόμισμα της χώρας είναι πλεόν το ευρώ, το οποίο αντικατέστησε την κυπριακή λίρα.
Άντριου Κάννινγκαμ

Βιογραφικά στοιχεία

Ο Άντριου Κάννινγκαμ γεννήθηκε στο Δουβλίνο στις 7 Ιανουαρίου του 1883. Μετά τις εκεί εγκύκλιες σπουδές του ακολούθησε στρατιωτική καριέρα στο Βρετανικό Βασιλικό Ναυτικό, εισαχθείς στη προπαρασκευαστική σχολή Στάμπιγκτον από την οποία αποφοιτώντας κατατάχθηκε δόκιμος στο εκπαιδευτικό πλοίο Βρετανία, απ' όπου και ακολούθησε η ναυτική του εξέλιξη.
Στη διάρκεια του Α΄ Π. Π. ο Α. Κάννιγκαμ συμμετείχε ως κυβερνήτης αντιτορπιλικού, λαμβάνοντας μέρος σε πολλές επιχειρήσεις. Το 1933 προάχθηκε στο βαθμό του υποναυάρχου και το 1937 στο βαθμό του αντιναυάρχου. Το 1938 διορίσθηκε υπαρχηγός του Γενικού Επιτελείου του Ναυτικού και το 1939 Αρχηγός του βρετανικού στόλου της Μεσογείου.
Στις 11 Νοεμβρίου του 1940, δεκατέσσερις ημέρες από την έναρξη του Ελληνοϊταλικού πολέμου του 1940 ο Α. Κάννινγκαμ εξαπολύει αεροπορική επιδρομή, από αεροπλανοφόρο του στόλου του, κατά του λιμένα του Τάραντα όπου και καταστρέφει σχεδόν τον μισό ιταλικό στόλο που ελλιμενιζόταν σε αυτόν, περιλαμβανομένων και δύο ιταλικών θωρηκτών. Στη συνέχεια τον Μάρτιο του 1941 κατά τον χρόνο που η Ιταλία επιχειρούσε την μεγάλη εαρινή επίθεση κατά της Ελλάδος ο Ά. Κάννιγκαμ ηγούμενος του στόλου συναντώντας ιταλική μοίρα κατάφερε την περίλαμπρη και νικηφόρα ναυμαχία του Ταινάρου, διατηρώντας έτσι αμείωτο τον ναυτικό έλεγχο της Ανατολικής Μεσογείου. Στα τέλη Μαΐου του 1941 μετά τη Μάχη της Κρήτης συνέβαλε στην εκκένωση της νήσου από τους Βρετανούς. Το 1942 παραδίδοντας τα καθήκοντά του στον ναύαρχο Χάργουντ τοποθετήθηκε επικεφαλής των ναυτικών δυνάμεων της επιχείρησης Πυρσός δια της οποίας επιτεύχθηκε η διασυμμαχική απόβαση στη Βόρεια Αφρική. Το επόμενο έτος προήχθη σε αρχιναύαρχο - στόλαρχο και αργότερα λόρδος του Ναυαρχείου και Αρχηγός του Γενικού Επιτελείου του Ναυτικού. Το αξίωμα δε αυτό διατήρησε μέχρι το 1946 όταν και αποστρατεύτηκε λαμβάνοντας τον τίτλο του υποκόμητα.
Ο Αρχιναύαρχος Α. Κάννιγκαμ συμμετείχε επίσης στις διασκέψεις της Τεχεράνης και της Γιάλτας. Το 1951 εξέδωσε τα απομνημονεύματά του. Μεταξύ των πολλών παρασήμων που έλαβε εκτός των βρετανικών ήταν και εκ μέρους της Ελλάδας, όπου ο Βασιλεύς Γεώργιος Β΄ των Ελλήνων του απένειμε το Μετάλλιο Στρατιωτικής Αξίας, Α' Τάξης και ο Βασιλεύς Παύλος μετά τον πόλεμο τον Μεγαλόσταυρο του Τάγματος του Γεωργίου του Α΄.
Ο Α. Κάννινγκαμ πέθανε στο Λονδίνο στις 12 Ιουνίου του 1963. Μνημείο με την προτομή έχει ανεγερθεί στη πλατεία Τραφάλγκαρ του Λονδίνου.
Ένωση Ποδοσφαιρικών Σωματείων Μεσσηνίας

Ιστορία

Πρώτη προσπάθεια για ίδρυση ένωσης ποδοσφαιρικών σωματείων στην Μεσσηνία έγινε με πρωτοβουλία των συλλόγων της Καλαμάτας. Το 1929 η Ε.Π.Σ. Πατρών ζήτησε από την Ε.Π.Ο. να μην επιτρέψει την ίδρυση της ένωσης αφού θεωρητικά τα σωματεία ανήκαν στην ένωση της. Ως το 1930 αναφέρεται η λειτουργία των ποδοσφαιρικών συλλόγων Ένωσις Κωνσταντινοπολιτών, Απόλλων Καλαμάτας, Εθνικός Καλαμάτας και των αθλητικών Μεσσηνιακός Γ.Σ. και Όμιλος Φιλάθλων Καλαμάτας για τους οποίους δεν είναι γνωστό αν είχαν ποδοσφαιρικό τμήμα.
Το 1931-32 διεξήχθη ποδοσφαιρικό πρωτάθλημα δύο γύρων, στο οποίο είναι γνωστό πως μετείχαν οι σύλλογοι Μεσσηνιακός Γ.Σ., Φαραϊκός, Απόλλων Καλαμάτας, ΑΕΚ Καλαμάτας. Υπήρχε και Β΄ κατηγορία στην οποία μετείχαν οι β΄ ομάδες των ως άνω συλλόγων, ενώ στη Γ΄ κατηγορία αγωνίζονταν ο Ποσειδών Παραλίας και η Αρμενική Ένωσις. Φανατισμός επικρατούσε στους αγώνες Μεσσηνιακού - Φαραϊκού. Τον Απρίλιο ο Φαραϊκός αποχώρησε λίγο πριν από τη λήξη ενώ ηττάτο με 4-3, Στις 7 Δεκεμβρίου 1932, στο γήπεδο Μεσσηνιακού, στον επεισοδιακό αγώνα Μεσσηνιακός-Φαραϊκός 3-0 (τα γκολ Αλεξανδρόπουλος 2, Πόταρης), ο διαιτητής εκδιώχθηκε στο 10΄, όταν ακύρωσε κανονικό γκολ και συνεχίστηκε με άλλον, ο οποίος αποδείχθηκε επίσης ανεπαρκής, αφού ανέχτηκε το σκληρό παιχνίδι των παικτών.
Από το 2004-05 η ΕΠΣ Μεσσηνίας διοργανώνει πρωτάθλημα παλαιμάχων. Την περίοδο 2008-09, στο 5ο πρωτάθλημα παλαιμάχων, συμμετέχουν οι εξής 11 σύλλογοι: Απόλλων Καλαμάτας, Π.Σ. Καλαμάτα, Μεσσηνιακός Γ.Σ., Πράσινα Πουλιά Καλαμάτας, Ομόνοια Καλαμάτας, Θύελλα Παραλίας, Πάμισος Μεσσήνης, Ατρόμητος Πλατύ, Εθνικός Μελιγαλά, Κωστής Τσικλητήρας Πύλου, Απόλλων Πεταλιδίου.
Βαγγέλης Γερμανός

Βιογραφία

Γεννήθηκε και μεγάλωσε στον Πειραιά. Μετά το Γυμνάσιο, μετέβη στη Θεσσαλονίκη όπου σπούδασε στο Τμήμα Μαθηματικών του ΑΠΘ για ένα χρόνο και τον επόμενο πήρε μεταγραφή για την Αθήνα όπου συνέχισε τις σπουδές του. Παράλληλα, σπούδασε κιθάρα και θεωρητικά. Ξεκίνησε την καριέρα του στο τραγούδι το 1980 με το συγκρότημα του Διονύση Σαββόπουλου.
Τον επόμενο χρόνο εξέδωσε τον πρώτο δίσκο του με τίτλο Τα μπαράκια ο οποίος σημείωσε μεγάλη επιτυχία. Το 1982 εξέδωσε το δεύτερό δίσκο του με τίτλο Ερωτικό κούρδισμα απ' τον οποίο ακούστηκε περισσότερο το τραγούδι «Κρουαζιέρα», το 1984 το δίσκο Βραχυκύκλωμα, το 1985 το δίσκο Χάδια και χαστούκια και το 1994 το δίσκο Ασκήσεις.
Εκτός από το τραγούδι, έχει εμφανιστεί σε σίριαλ, όπως τον Κόκκινο Κύκλο και σε κινηματογραφικές ταινίες.
Το 2014 ήταν κριτής στον παιδικό μουσικό διαγωνισμό The Music School Greece.
Χούμπερτ βαν Άικ

Βιογραφικά στοιχεία

Γεννήθηκε περίπου το 1366 στο Maeseyck (σημερινό Μαασέικ, Βέλγιο). Το ίδιο το όνομα Χούμπερτ, που δεν ήταν σύνηθες στη Γάνδη, ίσως και να υποδεικνύει την ξενική του καταγωγή. Η ταφόπλακά του σήμερα φυλάσσεται στο Επιγραμματικό Μουσείο του Αββαείου του Αγίου Μπάβο. Μια επιγραφή χαραγμένη σε πλάκα χαλκού που σήμερα έχει χαθεί, αλλά κάποτε βρισκόταν κολλημένη στην πέτρα, ανέφερε τις 18 Σεπτεμβρίου 1426 ως ημερομηνία θανάτου. 
Η σημαντικότερη απόδειξη της ύπαρξής του που έφτασε μέχρι τις ημέρες μας είναι το τετράστιχο που αναγράφεται στην κορνίζα της «Λατρείας του Μυστικού Αμνού», του πιο φημισμένου έργου των αδερφών βαν Άικ, που δημιουργήθηκε για την Αγία Τράπεζα του Καθεδρικού ναού της Γάνδης. Το τετράστιχο τοποθετήθηκε εκεί κατά την εγκατάσταση του έργου αυτού στη θέση του, στις 6 Μαΐου 1432. Αναφέρει πως το πολύπτυχο ξεκίνησε ο Hubertus Eyck και, μετά το θάνατο του τελευταίου, ολοκληρώθηκε από τον αδερφό του, Γιαν, κατόπιν χρηματοδότησης του Jodocus Vyd, και της συζύγου του, Elisabeth Borluut. Το τετράστιχο ανακαλύφθηκε το 1823 κατά τη διάρκεια εργασιών καθαρισμού.
Το ρετάμπλ, του οποίου η εικονογραφία αποτελείται από 24 σκηνές, σηματοδότησε μια «νέα αντίληψη της τέχνης», στην οποία η εξιδανίκευση της μεσαιωνικής παράδοσης παραχωρεί τη θέση της στην ακριβή παρατήρηση της φύσης.
Προγόμφιος

Οι Προγόμφιοι (όπως και οι γομφίοι) έχουν σχετικά πλατιά μασητική επιφάνεια, γιατί ο ρόλος τους είναι να αλέθουν την τροφή.

Προγόμφιοι των ανθρώπων

Συνολικά ο άνθρωπος έχει 8 μόνιμους προγομφίους. Οι τέσσερις πρώτοι προγόμφιοι ανατέλλουν πρώτοι και έπειτα ακολουθούν οι τέσσερις δεύτεροι προγόμφιοι. Στη νεογιλή οδοντοφυΐα δεν υπάρχουν προγόμφιοι παρά μόνον γομφίοι.
Ο φαφλατάς (ταινία)

Εισπράξεις

Η ταινία βγήκε στους κινηματογράφους το 1971, κόβοντας 188.558 εισιτήρια, και ήλθε 24η σε σύνολο 90 ταινιών.
Κοιασίτωρας

Ο Κοιασίτωρας (Κοιασίτωρ, λατινικά : quaesitor) ήταν τίτλος της δικαιοσύνης που δημιουργήθηκε τον 6ο αιώνα από τον Ιουστινιανό.
Ο Κοιασίτωρας είχε την έδρα του στην Κωνσταντινούπολη και κύριο μέλημα του ήταν η προώθηση των υποθέσεων από ανθρώπους που έρχονταν από την επαρχία για να επιλύσουν τις διαφορές τους στα δικαστήρια της πόλης. Ο Κοιασίτωρας αρκετές φορές δίκαζε και ο ίδιος κάποιες από αυτές τις υποθέσεις. Κοιασίτωρας εκλεγόταν κάποιος ιδιώτης ή πατρίκιος.
Στις αρμοδιότητες του ήταν ο έλεγχος για διαφθορά υπαλλήλων ή αξιωματούχων, εκδίκαση εφέσεων κατά δικαστικών αποφάσεων, υποθέσεις πλαστογραφίας, παιδεραστίας κι ιεροσυλίας. Άλλες αρμοδιότητες τους ήταν να διαβάζουν τα επίσημα έγγραφα στον αυτοκράτορα, να εκφωνούν τα βασιλικά διατάγματα. Ο Κοιασίτωρας δεν εκδίκαζε υποθέσεις σε δικαστήριο αλλά οι υποθέσεις περνούσαν από αυτόν τις διάβαζε και τις γνωστοποιούσε στον αυτοκράτορα. Οι Καιοσίτορες γύριζαν την πρωτεύουσα ανάμεσα στους φτωχούς και διάλεγαν τους ικανότερους, νεότερους και ρωμαλέους από αυτούς βάζοντας τους σε δουλείες και βρίσκοντας τους εργασία, προσέφεραν βοήθεια σε γεροντότερους και άπορους, άλλοι πήγαιναν στις επαρχίες αναζητώντας πόρους.
Κατά τον 7ο αιώνα ήταν ο ανώτερος δικαστικός τίτλος μετά τον αυτοκράτορα έως τον 9ο αιώνα όταν ανώτερος έγινε ο έπαρχος της πόλης.
Saab Arena

Eurovision 2016

Στις 1 Ιουνίου του 2015 ανακοινώθηκε ότι θα είναι μια από τις υποψήφιες αρένες που θα φιλοξενήσουν τον διαγωνισμό της Eurovision 2016
Γιάννης Γκούρας

Βιογραφία

Γεννήθηκε το 1791 στη Ντρεμίσσα. Ήταν ξάδερφος του Πανουργιά. Από παιδί εξασκήθηκε στα όπλα.
Με την έναρξη της επανάστασης στρατολογεί αγωνιστές. Λίγα χρόνια πριν από την Ελληνική επανάσταση του 1821 υπηρέτησε ως απλός στρατιώτης στον Οδυσσέα Ανδρούτσο, που τότε ήταν οπλαρχηγός στην Λιβαδειά. Απόχτησε την εκτίμηση του Ανδρούτσου και έγινε πρωτοπαλίκαρο λίγους μήνες πριν από την έκρηξη της επανάστασης. Συμμετείχε στο πλάι του Αντρούτσου στη Μάχη στο Χάνι της Γραβιάς, όπου διακρίθηκε για την τόλμη του.
Μετά την πολιορκία της Λιβαδειάς από την Αλή Πασά κατέφυγε στον ξάδερφό του, τον Πανουργιά, στον οποίο οι Τούρκοι είχαν παραχωρήσει το αρματολίκι της επαρχίας της Άμφισσας. Με τετρακόσιους περίπου, που είχε συγκεντρώσει στα περίχωρα της Άμφισσας όρμησε το πρωί της 27ης Μαρτίου 1821 κατά της πόλης. Μαζί του κινήθηκαν και ο Πανουργιάς και οι οπλαρχηγοί Παπανδριάς και Μανίκας. Οι Έλληνες κατόρθωσαν να κυριεύσουν την πόλη και να κλείσουν τους Τούρκους στην ακρόπολη της πόλης. Μετά από πολιορκία δέκα ημερών οι Τούρκοι παραδόθηκαν.
Συμμετείχε στη μάχη των Βασιλικών και παρ’ ότι το δικό του σχέδιο δεν έγινε δεκτό, εν τούτοις επέδειξε μέγιστη μαχητικότητα στο πεδίο της μάχης, αναλαμβάνοντας το κρισιμότερο έργο της αναχαίτισης του κύριου κορμού των τουρκικών δυνάμεων.
Το 1822 διορίζεται φρούραρχος της Αθήνας και το 1825 γενικός οπλαρχηγός της Ανατολικής Στερεάς Ελλάδας. Ως φρούραρχος ήταν ιδιαίτερα σκληρός. Κατά τη διάρκεια του εμφυλίου εισέβαλε στην Πελοπόννησο και συγκρούστηκε με τους προκρίτους της Κορινθίας, της Αρκαδίας και της Ηλείας. Στις 7 Απριλίου του 1825 συλλαμβάνει τον Οδυσσέα Ανδρούτσο και τον φυλακίζει στην Ακρόπολη. Λέγεται ότι ο Ιωάννης Μαμούρης δέχτηκε επιστολή από τον Γιάννη Γκούρα για την δολοφονία του Ανδρούτσου, ο οποίος ήταν τότε φρούραρχος της Ακρόπολης. Σκοτώθηκε κατά την πολιορκία της Ακροπόλεως από τον Κιουταχή την 1 Οκτωβρίου 1826.
Ελιά του Πλάτωνα

Η Ελιά του Πλάτωνα (ή Ελαία του Πλάτωνος) ήταν μια ιστορική ελιά παρά την περιοχή της αρχαίας Ακαδημίας της αρχαίας Αθήνας, επί της Ιεράς Οδού, μεταξύ των αριθμών 89-91, λίγο μετά τον Βοτανικό Κήπο, πριν τη γέφυρα του Κηφισού, στην περιοχή λεγόμενη παλαιότερα «Παράμπηγα». 
Σύμφωνα με την ιστορική παράδοση της Αθήνας και τους θρύλους, η εν λόγω ελιά αποτελούσε ιδιοκτησία του Αθηναίου φιλοσόφου Πλάτωνα, αποτελώντας ζωντανό μνημείο της εποχής του, αν και παλαιότερα από εποχής Γεωργίου του Α΄ χαρακτηριζόταν από τους Αθηναίους και ως «ελαία του Περικλέους». Σύμφωνα με την γνώμη του αθηναιογράφου Δημητρίου Καμπούρογλου και οι δύο παραπάνω προσωνυμίες απέδιδαν τον σεβασμό των Αθηναίων στη συγκεκριμένη υπεραιωνόβια ελιά αποκαλώντας την «Μεγάλη Κυρία», ή «Σεβάσμια Κυρία». Ιστορική πηγή που να απέδιδε αυτή στον Πλάτωνα δεν υφίσταται, επικράτησε όμως η ονομασία της μετά και από την ομώνυμη επιγραφή καφενείου έναντι αυτής που αποτέλεσε και στάση συγκοινωνιακών μέσων. Χαρακτηριστική ήταν η περίμετρος του κορμού της που έφθανε τα έξι μέτρα, πλην όμως το ύψος του δεν ήταν ιδιαίτερα μεγάλο. Στη βάση του κορμού έφερε και μεγάλη σπηλαιώδη διαμόρφωση (κουφάλα) στην οποία κατέφευγαν πολλά μικρόσωμα ζώα. 
Ο Δήμος Αθηναίων προκειμένου να διασώσει το ιερό αυτό δένδρο προπαντός από επιθέσεις ανθρώπων και ζώων προκάλεσε σχετικό διάταγμα απαλλοτρίωσης του πέριξ χώρου προς καλλωπισμό και ανάδειξη μετά μάλιστα από σχετικό αίτημα της "Ένωσης Αθηναίων του τόπου" όπου και ανακηρύχθηκε ιστορικό μνημείο. Δυστυχώς όμως λόγω του Β΄ Παγκοσμίου Πολέμου που ξέσπασε και της κατοχής που ακολούθησε οι εργασίες δεν πραγματοποιήθηκαν. Παρά ταύτα με μέριμνα του γιατρού Δημητρίου Κουλούκη τοποθετήθηκε ένα καλαίσθητο περιμετρικό κιγκλίδωμα για την προστασία της ελιάς.
Στις 7 Οκτωβρίου του 1976 ένα λεωφορείο έπεσε πάνω στην ελιά του Πλάτωνα προκαλώντας στον κορμό μεγάλη ζημιά και γι' αυτό αποφασίστηκε η μεταφορά του ιερού δένδρου σε κτήριο του Γεωπονικού Πανεπιστημίου Αθηνών (πρώην Γεωπονική Σχολή), όπου φυλάσσεται σε ιδιαίτερη κατασκευασμένη προθήκη.
Στις 18 Ιανουαρίου του 2013 η Γενική Διεύθυνση Αρχαιοτήτων και Πολιτιστικής Κληρονομιάς διέψευσε σχετικό δημοσίευμα που αναπαρήγαγαν πολλά μέσα ενημέρωσης ότι κάποιοι την κατέστρεψαν για καυσόξυλα, υπενθυμίζοντας σχετικά την παραπάνω φύλαξή της.

Λαογραφία

Παλαιότερα τους λίγους καρπούς της ελιάς αυτής συνέλεγαν οι πλησίον αυτής καταστηματάρχες που πρόσφεραν στους ξένους πελάτες τους ως "ελιές του Πλάτωνα". Κάποιος δε εξ αυτών καταστηματάρχης, σύμφωνα με διηγήσεις παροικούντων, επιμελούμενος τη συλλογή τους και τοποθέτησή τους σε βαζάκια με καλλιτεχνική συσκευασία έστελνε σε διάφορους φίλους του στο εξωτερικό με συνοδευτικά ενθουσιώδη γράμματα περί της προέλευσής τους. Μάλιστα είχε ζητήσει από τον ακαδημαϊκό Δ. Καμπούρογλου και τον τότε καθηγητή της βοτανικής στην Αθήνα να του χορηγήσουν σχετικές βεβαιώσεις ως πιστοποιήσεις περί της προέλευσης αυτών. Βέβαια οι παραπάνω δεν χορήγησαν τέτοιες βεβαιώσεις και ο επίδοξος επιχειρηματίας κέρδισε μόνο τα θερμά συγχαρητήρια γράμματα πολλών φιλελλήνων του εξωτερικού αντί "τα σακούλια με τα δολάρια" που περίμενε.
2586 Μάτσον

Φυσικά χαρακτηριστικά

Τα φυσικά χαρακτηριστικά του Μάτσον είναι άγνωστα.
Λέζεκ Κολακόφσκι

Τα Μαρξιστικά χρόνια

Γεννήθηκε στο Ράντομ. Στα χρόνια του Β' Παγκοσμίου Πολέμου, αναγκάστηκε να διακόψει το σχολείο. Εντούτοις, μπόρεσε να σπουδάσει κάνοντας ιδιωτικά-παράνομα μαθήματα. Μετά τη λήξη του πολέμου σπούδασε στο Πανεπιστήμιο του Λοτζ, ενώ το 1953 πήρε το διδακτορικό του από το Πανεπιστήμιο της Βαρσοβίας. Από το 1959 μέχρι το 1968 ήταν Καθηγητής στο Τμήμα Ιστορίας της Φιλοσοφίας του Πανεπιστημίου της Βαρσοβίας.
Το 1947 ο Κολακόφσκι εντάχθηκε στο Ενωμένο Εργατικό Κόμμα Πολωνίας(ΕΕΚΠ). Μετά το 1956 και την Αποσταλινοποίηση στράφηκε προς έναν Ανθρωπιστικό και αδογμάτιστο Μαρξισμό. Με τις νέες του θέσεις ήρθε εκ των πραγμάτων σε σύγκρουση με το καθεστώς, το οποίο τον απέλυσε από την πανεπιστημιακή του θέση, ενώ το 1966 διαγράφηκε και από το ΕΕΚΠ.

Νέες θέσεις

Στη δεκαετία του '70 ο Κολακόφσκι απομακρύνθηκε πλήρως από το Μαρξισμό υποστηρίζοντας πως ο Σταλινισμός δεν ήταν διαστρέβλωση του Μαρξισμού, αλλά λογική κατάληξή του. Την περίοδο αυτή ο Κολακόφσκι θα εργαστεί σε διάφορα Πανεπιστήμια της Δύσης. Αργότερα θα γίνει ένας από τους πιο δυναμικούς υποστηρικτές του Συνδικάτου Αλληλεγγύη. Απετέλεσε έναν από τους πιο σημαντικούς Πολωνούς διανοούμενους της σύγχρονης εποχής. Πέθανε το 2009 στην Οξφόρδη της Μεγάλης Βρετανίας.
Μάχαιρα

Η Μάχαιρα ήταν αρχαίο ελληνικό όπλο.
2819 Ενσόρ

Φυσικά χαρακτηριστικά

Η μέση διάμετρος του Ενσόρ εκτιμάται σε 11 χιλιόμετρα περίπου. O φασματικός τύπος του είναι άγνωστος, ενώ το γεωμετρικό άλβεδό του είναι 0,193 ± 0,057.
Ημέρα Ανεξαρτησίας (Ινδία)

Η Ημέρα Ανεξαρτησίας (χίντι: स्वतंत्रता दिवस, Σβατάντρατα Ντιβάς) εορτάζεται ετησίως στις 15 Αυγούστου στην Ινδία. Είναι εθνική αργία που εορτάζει την ανεξαρτησία της Ινδίας από το Ηνωμένο Βασίλειο στις 15 Αυγούστου 1947, ημέρα έγκρισης του Νόμου Ινδικής Ανεξαρτησίας 1947 μεταφέροντας την νομοθετική κυριαρχία στην Ινδική Συντακτική Συνέλευση. Ο Γεώργιος ΣΤ΄ παρέμεινε ως αρχηγός κράτους της Ινδίας μέχρι την μετάβαση της χώρας σε ένα πλήρες δημοκρατικό σύνταγμα. Η Ινδία ανεξαρτητοποιήθηκε μετά το κίνημα ανεξαρτησίας, γνωστό για τη σε μεγάλο βαθμό μη βίαιη αντίσταση και την κοινωνική αναταραχή. Ηγέτης του κινήματος ήταν το Κόμμα του Κογκρέσου.  
Η ανεξαρτησία συνέπεσε με την διαίρεση της Ινδίας, σύμφωνα με την οποία οι Βρετανικές Ινδίες διχοτομήθηκε στα ντομίνιον (κτήσεις) της Ινδίας και του Πακιστάν. Η διαίρεση βασίστηκε στην επικρατούσα θρησκεία της κάθε περιοχής. Η διαίρεση συνοδεύθηκε με βίαιες διαδηλώσεις και πολλούς θανάτους, ενώ περίπου 15 εκατομμύρια άτομα μετανάστευσαν λόγω θρησκευτικής βίας. Στις 15 Αυγούστου 1947, ο πρώτος πρωθυπουργός της Ινδίας Τζαβαχαρλάλ Νεχρού ύψωσε την Ινδική σημαία στην πύλη Λαχόρι του κόκκινου οχυρού του Δελχί. Σε κάθε ημέρα ανεξαρτησίας, ο πρωθυπουργός της Ινδίας υψώνει εθιμοτυπικά τη σημαία και δίνει ομιλία προς το έθνος. Η όλη εκδήλωση μεταδίδεται από το εθνικό κανάλι Doordarshan, ξεκινώντας συνήθως με μουσική σεχνάι του Ουστάντ Μπισμιλάχ Χαν (1916-2006)
Η Ημέρα Ανεξαρτησίας εορτάζετα σε όλη την Ινδία με τελετές ύψωσης της σημαίας, παρελάσεις και πολιτιστικές εκδηλώσεις. Επίσης είναι εθνική αργία.
Καλλιθέα Φαρσάλων Λάρισας

Ιστορία

Έχουν βρεθεί ερείπια στην Ακρόπολη της Καλλιθέας τα οποία έχουν αποδοθεί στην αρχαία πόλη Πεύμα. Υπάρχει εκκλησία αφιερωμένη στον Άγιο Γεώργιο.